text: ঢেপা নদী বাংলাদেশের উত্তরের জেলা দিনাজপুরে প্রবাহিত একটি আঞ্চলিক নদী। বাংলাদেশ পানি উন্নয়ন বোর্ড বা "পাউবো" কর্তৃক ঢেপা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫০।
  
  উৎস ও প্রবাহ 
  
  দিনাজপুর জেলার বীরগঞ্জ উপজেলা'র নিজপাড়া ও পাল্টাপুর ইউনিয়ন এর উত্তর-পূর্ব সীমান্তবর্তী শম্ভুগাঁও গ্রামে আত্রাই নদীর পশ্চিম পাড় (অক্ষাংশ ২৫°৫৩'৪৩" উত্তর; দ্রাঘিমাংশ ৮৮°৪৩'২৪" পূর্ব) হতে শাখানদী হিসেবে ঢেপা নদীর উৎপত্তি।
  উৎপত্তিস্থল থেকে পূর্বদিকে কিছুদূর অগ্রসর হওয়ার পর বীরগঞ্জ পৌরএলাকার সন্নিকটে (অক্ষাংশ ২৫°৫১'৫৭" উত্তর; দ্রাঘিমাংশ ৮৮°৩৯'৫২" পূর্ব) ছোট ঢেপা নদী-এর জলস্রোত বুকে ধারণ করেছে। ঢেপা ও ছোট ঢেপার মিলনস্থলে পানি উন্নয়ন বোর্ড কর্তৃক সুইসগেট নির্মাণ করা হয়েছে। ফলে উক্তস্থানে কৃত্রিম হ্রদের সৃষ্টি হয়েছে। যা মৎস অভয়ারণ্য হিসেবে পরিচিত।
  
  মোহনা 
  
  বীরগঞ্জ পৌরএলাকার কোলঘেঁষে প্রবাহিত হওয়ার পর ঢেপা নদী দক্ষিণ দিকে প্রবাহিত হয়ে দিনাজপুর সদরের পৌরএলাকার নিকটবর্তী রাজাপোড়া ঘাট নামক স্থানে (অক্ষাংশ ২৫°৩৮'৪৪" উত্তর; দ্রাঘিমাংশ ৮৮°৩৭'১৪" পূর্ব) পুনর্ভবা নদীতে পতিত হয়েছে।
  
  অন্যান্য তথ্য
  
  নদীটির দৈর্ঘ্য ৪০ কিলোমিটার বা ২৫ মাইল। টেরাকোটার সৌন্দর্যমণ্ডিত কান্তজিউ মন্দির বা নদীর তীরে কান্তনগরে অবস্থিত।
  
  আরও দেখুন 
   বাংলাদেশের নদীর তালিকা
   বাংলাদেশের বড় নদীসমূহ
  
  তথ্যসূত্র
  
  বিষয়শ্রেণী:বাংলাদেশের নদী
  বিষয়শ্রেণী:ঠাকুরগাঁও সদর উপজেলা
  বিষয়শ্রেণী:কাহারোল উপজেলা
  বিষয়শ্রেণী:বিরল উপজেলা
  বিষয়শ্রেণী:রংপুর বিভাগের নদী
title: ঢেপা নদী